JohanHeinsen/ENO huggingface dataset:
Aalborg Stiftstidende, 1831-09-12
Der høres saa ofte hos os Klage over, at Landmændene i Amindelighed ikke tilstrækkeligen lade deres Kornvarer rense, og dette er som oftest Aarsagen hvorfor de saa let er Bedærvelse underkastet, især naar de komme i Skibrum og udskibes til Forhandling i Udlandet; vigtig er derfor ethvert Foretagende, hvorved Kornrensning kan blive befordret, og megen Opmærksomhed fortjener i den Henseende en af Eieren af Nøragergaard i Sjælland, Hr. Kammerraad Bang inventeret Kornbørstemaskine, der ei alene tjener til, paa den fuldkomneste Maade at rense og sortere Sæden, men og tillige vil den paa en findrig Maade anbragte Børste befrie Kornet for alt for tæt vedhængende Støv, der, formedelst dets idelige Uddunstning og den atmosphæriske Lufts Paavirkning, klæber sig som en Støvhinde om det enkelte Korn, og som ved de almindelige Rensemaskiner ei kan skilles fra det; ei at tale om, at det Korn, der saaledes bliver børstet, erholder en langt smukkere og lysere Couleur, hvorfor den ogsaa med megen Nytte skal kunne anvendes til Rendsning af Hvede, hvori der findes Brand. Paa Forfærdigelsen af denne Kornbørstemaskine har Hs. Majestæt allernaadigst skjænket Opfinderen ti Aars udelukkende Privilegium, ligesom han og allerede skal have modtaget betydelige Bestillinger paa samme. Foruden hiin Rensemaskine har Hr. Kammerraad Bang ogsaa construeret en Kattoffelriver, med hvilken man med Haandmagt kan rive 3 Tønder Kartofler i 27 Minutter, da man derimod ellers antager, at 5 Mennesker i en Dag kun kan rive 2 Tdr. paa den almindelige Maade med Risejern. Da Kartoffelmeels Fortrinlighed til Afbenyttelse i Huusholdninger er i de senere Aar bleven meer og meer erkjendt, saa har denne Kartoffelrivemaskine, der er forskjellig fra de hidtil bekiendte, ogsaa vundet meget bifald. - En Haandqværn til at afskalle den sorte Skal der omgiver Boghveden, som man ønsker malet til Gryn, har Hr. Kammerraad Bang ligeledes ladet forfærdige efter sin Tegning og den skal efter Kyndiges Omdømme være ligesaa simpel, som findrig. Den optager kun en liden Plads af neppe 2 Alen, og Anmelderen heraf har selv havt den Fornøielse, at see Gryn, der ere blevne malede paa denne Mølle, hvilke, efter hvad han kunde skjønne, langt overgaae de Boghvedegryn, som almindeligen erholdes tilkjøbs.
Aalborg Stiftstidende, 1831-09-12
Den farlige Forbryder Mikkel Nielsen Zahr, der ogsaa har været efterlyst i denne Avis, er ved alle tre Retter (første Jnstants hos Hr. Byfoged Jansen i Hobro) dømt til at kagstryges, brændemærkes paa Panden og hensættes til Arbeide i Fæstningen paa Livstid, under stræng Bevogtning.
Aalborg Stiftstidende, 1831-09-12
Det kongl. nordiske Oldskrift Selskab voxer stedse meere i Antallet af Medlemmer. J de sidste Møder ere ialt 7 ordentlige contribuerende Medlemmer tilkomne, og Selskabet tæller nu 250 saadanne.
Aalborg Stiftstidende, 1831-09-12
Copulerede i Hobro, Fredagen den 9de Den snes, Hr. Viinhandler Eduard Victor Brünes fra Copulerede i Aalborg, Fredagen den 9de Dennes, Hr. Klubvært Jens Borregaard og Jomfru Ane Holmsøe. - Hr. Skomagermester J. Thomsen og Jomfru K. M. Foss.
Aalborg Stiftstidende, 1831-09-12
Aalborg Kirker. Døbte. Den 28de Aug Skomager N. Christensens Søn, Conrad Christensen; Fadd. Mad. P. Mørch, Jfr. L. Mørch, Malermesterne Maintzhusen og Christensen, Guldsmedmester Maintzhausen, Skomagermesterne P. og A. Mørch, Skomagersvend J. Schou og Barnets Fader. - Forpagter N. Mogensens Søn, Christen Nielsen; Fadd. Huusmand M. Sørensen og Kone af Lillevorde, Pigen M. Gregersdatter af Sønderholm, Skomagersvend O. Olesen, Vægter S. Kjeldsen. - Ølbryggerkarl P. Lysholdts Datter, Jngeborg Petersdatter; Fadd.: Barnets Moder, Pigen A. Pedersen, Vertshuusholder J. Worsaae, Tjenestekarlene C. Pedersen, og O. Krog. - Skibstømmermand P. Fuurlands Søn, Hans Peter Fuurland; Fadd. Mad. Berg, Jfr. Lund, Consul Pagh, Kjøbmændene A. Herschind og Chr. Winkel, Havne-Jnspecteur Brink, Skibsbygmester Bonnesen, Coffardicaptainerne Aagesen og Hemme, Handelsbetjent Simoni, Seilmager Ørsness - Den 1ste September, Coffardicaptain N. Stephansens Søn, Frederik Wilhelm Stephanus Stephansen; Fadd. Mad. Jensen, Jfr. Pallesen, Coffardicaptainerne S. Holm, N. Nissen, P. Hansen og Liebroth, Vertshuusholder Løth. - Den 4de, Matros Knud Larsens Søn, Lauritz Christian Larsen; Fadd.: Pigerne Ane Hansen og Mariane Buurholdt, Sergeant Hørbye, Bagersvendene Christensen, Kocksbøll og Rasmussen, Muursvend Silkeborg, Skomagersvend Møller. - Fuldmægtig Nyegaards Søn, Lauritz Waldemar Nyegaard; Fadd. Mad. H. Hansen, Jfr. Grundtvig, Justitsraad Ridder Strandgaard Ritmester og Toldkasserer Schack, Toldkasserer Thorbrøgger, Kjøbmændene J. Rasch, H. P. Hausen og Prehn. - Kjøbmand Lemos's Datter, Mione Laurette Lemos; Fadd.: Mad. Johansen, Jfr. C. Winkel, Cancelliraad Wolfferdt, Apotheker Strøyberg, Fuldmægtig Brorson, Coffardicaptain Dam, Handelscommissionairer N. Sødring og M. Galthen. - Den 7de, Skomagermester C. Wangs Søn, Niels Ferdinand Wang; Fadd. Mad. Flygel, Jfr. Wang, Kjøbmændene Johannsen, H. P. Hansen og Nielsen, Handelsbetjent L. Nielsen.
Aalborg Stiftstidende, 1831-09-12
Begravede. Den 9de September, Enkemadame Johanne Marie Wauer, født Haslund, 76 Aar. - Den 8de, kongl. svensk og norsk Consul for Nørre-Jylland N. C. Rasch, 49 Aar. - Tjenestekarl Anders Petersen Busch af Eegholm, 60 Aar. - Den 9de, Kjøbmand Søren Mørch, 74 Aar. - Den 10de, Skipper Thomas Clausen af Kjøbenhavn, 48 Aar.
Aalborg Stiftstidende, 1831-09-12
Bekjendtgjoreløer. At det har behaget det alvise Forsyn, at bortkalde fra dette Liv til et bedre, vor elskede Datter Jenssine Frederike, i Nat Klokken 2, i hendes Alder 34 Uger, hvilket sørgeligst behendtgjøres for fraværende Slægt og Venner. Aalborg, den 10de September 1831. F. Sophie Jngstrup. A. C. Jngstrup. født Als.
Aalborg Stiftstidende, 1831-09-12
De ærede Venner som den 9de Dennes hædrede vor Bryllupsdag med Jlumination, aflægge vi herved vor varmeste og oprigtigste Tak. Aalborg, den 9de September 1831. K. M. Thomsen, J. Thomsen. fød Foss.
Aalborg Stiftstidende, 1831-09-12
Bekjendtgjørelse. fra den Kongelige Direction for Qvarantaine-Foranstaltningerne. De Lande, Stæder og Øer, som, efter de sidste til Directionen, indkomne officielle Beretninger, indtil videre ansees for smittede, ere: a) Stettin b) Helsingfor, c) Reval. d) Viburg i Finland, e) Kønigsberg. f) Elbing. g) Memel. b) St. Petersborg. i) Kronstad. 4) Riga. 1) Danzig. m.) Libau. n) Archangel. 6) Constantinopel. p) Algier. 9) Tunis. 1) Marocco. 5) Smyrna, i Provindsen Natolien. t) Øen Candia. ud New Orleans. For mistænkte Lande og Stæder ansees indtil videre a) Alle russiske Havne ved Østersøen og det hvide Hav. b) Alle preussiske Havne. c) Alle tyrkiske Havne, med Undtagelse af de som smittede foranførte. d) Det africanske Barbaries øvrige Havne og Stæder, e) De vestindiske Øer. Dog skulle de fra de danske vestindiske Øer ankommende Skibe kunne befries for at lægges under Qvarantaine, saafremt de foruden Sundhedspas medbringe behørige, af Vedkommende under Embedsauthoritet udstædte, Sundhedsattester, f) Nord=America. Dog fritages de fra disse Havne ankommende Skibe for Qvarantaine, saafremt de foruden Sundhedspas ere forsynede med behørige Sundhedsattester, fra de derværende Kongelige danske Konsuler, eller disses Vice-Konsuler.
Aalborg Stiftstidende, 1831-09-12
Alle andre Lande, Stæder og Øer, i og udenfor Europa, blive at ansee som aldeles umistænkte. Kjøbenhavn, i den Kongelige Direction for Qvarantaine Foranstaltningerne, den 6te September 1831. Steen Bille. v. Schmidt Phiseldek. Thonning. Kjerulff. Hopp. Steinmann. Skibsted."
Aalborg Stiftstidende, 1831-09-12
Fra 1ste October til Marts-Maaneds Udgang kunne Handelslærlinger hver Aften fra 7 til 9 i Undertegnedes Skolegaard af forskjellige Lærere erholde grundig Underviisning i Dansk, Skrivning, Handelsregning og Geographie, ligesom og i saavel at tale som læse og skrive Tydsk og Engelsk. naar de forinden desangaaende henvende sig til J. M. Claudi. Aalborg, den 12te September 1831. Næstkommende Mandag den 19de Septbr. begynder i mit Institut den aarlige offentlige Era men. Disciplenes Forældre, Værger og Andre, der maatte interessere sig for Ungdommens Dannelse bedes at beære den med deres Nærværelse. Efterat den er afholdt, begynder Underviisningen igjen den derpaa fölgende Løverdag den 1ste October, til hvilken Tid de Forældre, der enten allerede have anmeldt eller agte at anmelde Börn til Indsættelse i Institutet, behageligst ville lade disse möde, da ingen ellers, förend efter et halvt Aars Forløb, modtages. Aalborg, den 12te September 1831. J. M. Claudi.
Aalborg Stiftstidende, 1831-09-12
En skikkelig Karl fra Landet, som kan fremvise gode Skudsmaal og som til Fuldkommenhed forstaaer at kjøre et Par Heste, ønsker sig Condition i Aalborg til 1ste November. Man behager at henvende sig til Skomager A. Schou, som anviser De vedkommende Legatarier af Familie=Legater tillagde og til Juni Termin d. A. forfaldne Rente=Portioner, kunne næstkommende Onsdag Formiddag Kl. 9 Slet, imod Leveattest og Qvitteringer, erholdes udbetalte hos Brønnum, Aalborg, den 12te September 1831. Forstander. 20000 Tørv, a 8 Rbmk. pr. Tusinde, at modtage ved Gravningsstedet, er at faae paa Postgaarden hos Lund.
Aalborg Stiftstidende, 1831-09-12
Superfiin østersøisk Hvedemeel kan nu igjen faaes hos Worm.
Aalborg Stiftstidende, 1831-09-12
Af Wisborggaards Umyndiges Midler, er strax, imod rescriptmæssig Sikkerhed, at erholde: 80 Rigsbdlr. Sølv og 75 Rbdlr. Sedler, hvorom afhandles med Jacob Kjellerup. Aalborg, den 10de September 1831. Overeensstemmende med Forordningen af 2den Juni 183081. blive vedkommende Skatte-Ydere her i Byen underrettede om, at Restancelister over Skatter og Afgifter for 1ste Halvdeel af indeværende Aar, og Fattigskatten tillige for 3die eller Juli Quartal, ere hos mig beroende forsynede med Udpantnings Approbation. - Endnu i 8 Dage kan Jndbetaling skee til Skatte-Jndcassator, men efter den Tid foregaaer Udpantning uden anden Advarsel. Aalborg, den 8de September 1831. Schmidt.
Aalborg Stiftstidende, 1831-09-12
Gaarden Mølgaard i Asdahl Sogn, Hjørring Amt, af Hartkorn, Hovedgaardstaxt, Ager og Eng 11 Tdr. 1 Skpe. 1 Fdkr. 1 3/4 Alb., og Skovskyld 3 Skpr. 3 Fdkr. 3 3/4 Alb., er underhaanden at faae tilkjøbs paa billige Vilkaar, og kan af Kjøberen tiltrædes til 1ste Mai 1832, eller muligt til 1ste November dette Aar. Til Gaarden kunne holdes 40 Køer, og den aarlige Udsæd kan anslaaes til 16 Tdr. Rug, 18 Tdr. Byg og 40 Tdr. Havre. Engene, som ere saaledes situerede, at de ved en igjennem dem løbende Aae, kunne sættes under Vand, afgive aarligt omtrent 100 Læs fortrinligt godt Høe; tæt ved Gaarden findes god Tørveskiær, foruden Sandtørv paa en 1/4 Miil fra Gaarden beliggende Hede, hvorpaa er bygget et Huus, hvorfra der gjøres en Ugedag. Gaarden er beliggende neppe 1/2 Miil fra Kjul Strand, og afgiver en smuk og vel vedligeholdt Bopæl for en Familie udenfor Bondestanden. En Deel af Kjøbesummen kan blive indestaaende i Eiendommen, der paavises af Hr. Forpagter Smith sammesteds; Conditionerne for Salget, erfares hos OverkrigsCommissair Qwist i Aalborg.
Aalborg Stiftstidende, 1831-09-12
Licitation. Løverdagen den 17de Dennes, Eftermiddag Kl. 3, bliver, paa Aalborg Byetingstue, afholdt offentlig Licitation over Opførelsen af et Jern-Gitter ved Aaen for Enden af gammel Torv, sønden for Broen ved Viinhandler Weilels Gaard. Tegning og Overslag ligger til Eftersyn paa Undertegnedes Contoir. Aalborg, den 10de September 1831. Schmidt.
Aalborg Stiftstidende, 1831-09-12
Auctioner. Løverdagen den 24de Dennes, Formiddagen Kl. 10, bliver, efter Vegjæring af Hr. Kjøbmand A. Færch, i hans Gaard heri Byen, ved Auction bortsolgt et Qvantum af 200 Tdr. Hvede. Hvilket herved bekjendtgjøres. Aalborg, den 12te September 1831. Schmid
Aalborg Stiftstidende, 1831-09-13
Polen. Fra det russiske Hovedqvarteer Nadarzin tales i en Skrivelse af 28de August om en liden Seier, som Russerne have tilkjæmpet sig over en saakaldet polsk Partigjænger Gedroitz, der med 6000 Mand havde havt i Sinde at fratage dem en fra Lublin ventet Transport af Levnetsmidler. Gedroitz selv tilligemed 13 andre Officerer og 105 Jægere bleve gjorte til Fanger. Ligeledes melder samme Skrivelse, at Baron Rosen, ifølge en ham meddeelt befaling, har trukken sig tilbage til Kaluszin, og der har erfaret, at en stærk Division af Rebelhæren var gaaet over paa den høire Weichselbred, ved hvilken Leilighed Polakkerne have mistet nogle og tredive Mand. Den 27de Aug., siges videre, forsøgte Oprørerne en Recognoscering; Batailloner og noget Cavalleri rykkede mod vore Forposter, som trak sig tilbage. Det fjendtlige Jnfanteri indtog Chauseen og opstillede sig der med 4 Kanoner, medens Cavalleriet dannede den venstre Fløi. Grev Witt begav sig strax til Stedet, Polakkerne bleve angrebne, fordrevne og forfulgte. De mistede paa deres Flugt en god Deel Folk Døde og Saarede, og 42 Fangne. Endelig meldes, at General Knorring den 24de nærmede sig Staden Kalisch, hvorfra en stor Mængde Jndvaanere gik ham imøde, og under Mængdens Jubel holdt denne General sit Jndtog i Staden. Jmidlertid fortsættes Efterretningerne om Fordele, som Polakkerne vedvarende skulle have tilkjæmpet sig over Russerne. Saaledes hedder det fra Krakau den 1ste Dennes, at en der værende Borger af Kongeriget Polen den 30te f. M. har erholdt en Skrivelse, i hvilken det angives som tilforladeligt, at efterat de polske Generaler Turno og Milberg havde faaet Underretning om, at General Tolstois Reservecorps nærmede sig, angrebe de ham paa høire Side af Weichselen, adspredte aldeles hans Corps, og fratoge ham 40 Kanoner, der strax bleve bragte til Warschau, og det paa den Vei, som paa høire Side Weichselen endnu ikke er spærret. Dette Tilfælde, siger Coureren, vil udøve en afgjørende Jndflydelse paa Udfaldet af Sagen, thi det er næsten øiensynligt, at kun dette har afholdt Feldtmarschal Paskewitsch fra at levere et Slag. Dette GeneralTolstois nye Reservecorps førte foruden betydelige Ammunitions- og andre Forraad en stor Casse, Bagage og Remonteheste med sig. Snart vil Communicationen med Warschau igjen være bleven bragt tilveie.
Aalborg Stiftstidende, 1831-09-13
Fra Thorn skrives den 3die Dennes: For nogle Dage siden har et polsk Corps ganske uventet nærmet sig vor Grændse paa den høire Weichselbred, og drevet de smaa der opstillede russiske Afdelinger deels over Broen ved Szilno, deels ind paa vort Gebeet. Broen selv have Russerne i al Hast afbrudt for at dække deres ikke ubetydelige paa den venstre Weichselbred værende Magaziner. Det polske Corpses Styrke er ganske ubekjendt, og ligesaalidet har man kunnet bringe i Erfaring, af hvem samme anføres. Jgaar Aftes hørte vi her en heftig Kanonade, men Resultatet have vi endnu ikke arfaret.
Aalborg Stiftstidende, 1831-09-13
Den Warschauer Tidende af 25de og 28de f. M. indeholder intet af Betydenhed med Hensyn til de militaire Operationer; men Privatefterretninger, som dog endnu trænge til Bekræftelse, tale om et nyligt af de polske Tropper gjort Udfald fra Warschau, ved hvilke det var lykkedes at skaffe anseelige Forraad ind i Hovedstaden.
Aalborg Stiftstidende, 1831-09-13
Jfølge Krakauer Courer bekræfter det sig, at Krukowiecki er bleven udvalgt til Dictator, har bragt Ro og Orden tilbage, og ladet 40 Personer, som anstiftede Oprøret, skyde. Det hedder, at General Skrøynecki igjen er bleven Generalissimus.
Aalborg Stiftstidende, 1831-09-13
England.
Aalborg Stiftstidende, 1831-09-13
Fra London skrives den 2den d. M.: Det brittiske Colonial-System staaer paa Punctet, at lide store Forandringer. De vestindiske Øer ere trætte af Regjeringens og Parlamentets bestandige Jndblanden i deres Rettigheder, især med Hensyn til Slaveeiendom, og truer nu offentlig, at erklære sig uafhængige af England. J Montego Bay blev den 13de Juli besluttet, at, da Regjeringen vilde paatrænge denne og de andre Colonier sine Planer med Hensyn til Slave eiendom, og truede dem med trykkende Taxter paa deres Producter, saa vare Colonierne tvungne til at bede Kongen, at løse dem fra deres Eed, for at de hos en anden Magt kunde søge fredelig Besiddelse af deres Eiendom; at denne Forsamling beklagede Adskillelsen fra Moderlandet &c. - En paa Grenada udkommen Tidende siger: "Vi have allerede for længe siden underkastet os vore Fjenders og en følesløs Stedmoders unaturlige befalinger. Men der gives et Tidspunct i det menneskelige Liv, da en saadan Underkastelse bliver en Forbrydelse. England forlanger Opoffrelsen af vor Eiendom og vort Liv, for at tilfredsstille sit ubarmhiertige Lune til vor Fordærvelse, omendskjøndt det derved berøver sig sine bedste Besiddelser. Vilde vi blindthen adlyde? Naar vi gjælde saa lidet i Moderlandets Øine, som man offentlig paastaaer, naar vi kuns er det til Byrde, saa skulde det lade os fare. Det taber sin Ret til os, naar det nægter os sin Beskyttelse, og skulde fritage os for al den Lydighed, som vi hidtil viste. Vi forlange Retfærdighed, England sønderriver vor Forbindelse, og vi maae søge Beskyttelse, hvor vi kunne finde den." Tidligere eller sildigere torde de vestindiske Colonier slutte sig til de forenede Stater i Nordamerica, som langt bedre og mindre kostbart kunde forsyne dem med alt det Nødvendige; thi deres Produkter kan Europa dog ikke undvære. Tabet af de nordamerikanske Colonier, som Lord Chattam holdt for Englands Undergang, var tilsidst en stor Vinding for det, og formerede dets Handel, dets Manufactur-Afsætning i høi Grad. Tabet af Vestindien torde have lignende gode Følger. Den nyeste Post fra Antillerne bringer Colonisternes fornyede Trussier om at opsige England al Lydighed; ja det hedder, at de havde allerede hemmeligen henvendt sig til Cabinettet i Washington.
Aalborg Stiftstidende, 1831-09-13
Cholerasygen. J Berlin vare til den 4de Dennes 29 blevne syge, helbredet 1, døde 21 Personer; den 5te kom hertil syge 20, døde 10. J det hele vare 49 blevne syge, helbredte 1 og døde 31. Efter Forlydende har Kongen besluttet, ikke at forlade sin Residens i Berlin, trods Choleras Udbrud. For Syge, som ikke hjemme kunne blive ret behandlede, ere allerede flere Localer blevne indrettede. - Fra Danzig er indløben den høist glædelige Meddelelse, at den 1ste Dennes havde hverken noget nyt Sygdomstilfælde eller Dødsfald fundet Sted, og at kun 10 Personer endnu vare cholerasyge. Efterretninger fra Marienwerder derimod lyde sørgelige, da i dette Regjeringsdistrict dagligen anmeldes nye Udbrud af Sygdommen. - J Stettin vare til den 3die Dennes i Alt 19 blevne syge og 16 døde. Her har desværre den 1ste Dennes været Skueplads fortumultariske Optøier. Den iblandt den mindre dannede Folkeklasse udbredte, al sund Fornuft modstridende Mening, at de af Cholera Angrebne, som vare blevne bragte til det paa det Hensigtsmæssigste indrettede Lazareth, at deres Død var bleven med Forsat befordret, for at qvæle Sygdommen i havde ophidset Gemytterne, og indtaget dem imod de Syges Transport til Sygehuuset. Flere Huse bleve voldsomt angrebne, og man blev nødt til at fordrive Magt med Magt; det lykkedes ogsaa endeligen at standse Tumulten. Hovedmændene for Oprøret ere heftede og kunne nu vente sig deres tilbørlige Straf.
Aalborg Stiftstidende, 1831-09-13
Fædrenelandet.
Aalborg Stiftstidende, 1831-09-13
Kjøbenhavn. Det norske Dampskib, Prinds Carl, ført af Hr. Capt. Meyer, som i Fredags (d. 2den Sept.) afgil herfra, er ved sin Ankomst til Norge blevet underkastet Quarantaine, fordi det ikke fra Kjøbenhavns Magistrat medbragte Sundhedsattest. Som en Følge af denne Qvarantaine ankom, istedetfor Prinds Carl, det andet norske Dampskib, Constitutionen, hertil den 8de Septbr. - (Jfølge Cancellie-Circulaire af 23de f. M. skulle Øvrigheds-Attester om Afgangsstedets Sundhedstilstand meddeles alle Skibe, der fra danske Havne afgaae til Norge.) Afreiste herfra med Dampskibet til Lübeck: den nederlandske Minister Vicomte de Quaber, Grev Holstein, til Holsteinborg med Gemalinde. Ankomne: Grev Raczynski fra Berlin, og Generalkrigscommissair Mathiesen fra Paris.
Aalborg Stiftstidende, 1831-09-13
Den Sygdom, som hersker næsten over hele Sielland, yttrer sig for det meste imellem den arbeidende Klasse, med stærk Hovedpine og Bryden i alle Lemmer, og har i den Grad udbredt sig, at der alene paa Valløe Grevskab ligge halvandet tusinde Mennesker syge. I Ulsøe Sogn ved Gisselfeldt laae i flere Dage 13 Lig, som ikke kunde blive jordede, fordi Præsten og de tvende nærmeste Præster vare syge. Hele Kjøngs Linned=Fabrik staaer stille, da Væverne saavelsom det til Fabriken hørende Personale Alle ligge syge. Forpagteren paa Juellund under Stamhuset Giesegaard har endnu intet faaet indhøstet og en stor Deel Korn staaer paa Marken ruineret, uagtet Gaarden har et betydeligt hoverigjørende Bøndergods.
Aalborg Stiftstidende, 1831-09-13
Fra det herværende kongelige svensk norske General Consulat have vi modtaget Efterretning om, at ved Gisslinge i Stockholms Skjærgaard er anlagt en Quarantaine Indretning, vel nærmest beregnet for de Skibe, som fra Finland ankomme til Sverrig, men som dog ogsaa kan anløbes af alle andre Skibe, der ere berettigede til at anløbe Quarantaine-Jndretninger ved
Aalborg Stiftstidende, 1831-09-13
Østersøen. - Under samme Dato har Quarantaine Commissionen i Gothenborg bragt til offentlig Kundskab, at den er bleven vidende om, at uagtet alle Forbud derimod, vedblive Fiskere i Kattegattet at have Forbindelse med Skibe, kommende fra Østersøen. Ligesom Commissionen nyligt har ladet 8 Fiskere fra den Bahusiske Skjærgaard tiltale for Overtrædelsen af saadant Forbud, saaledes har den paany indskjærpet dens Efterlevelse, og befalet, at saadant indtil videre skal oplæses hver Søndag i Kirkerne.
Aalborg Stiftstidende, 1831-09-13
Det kgl. Sundheds-Collegium har nu udarbeidet og udgivet et lille Skrift (16 S. i 8vo), under Titel af Veiledning til at anvende passende Midler imod den farlige Cholera-Syge, indtil Lægehielp kan faaes", og et betydeligt Antal Exemplarer af dette Skrift er, ved Circulaire fra det kgl. danske Cancellie, dateret 1ste Septbr., tilsendt Overøvrighederne til Omdeling i de dem underlagte Districter. - Ved Cancellieplacat af 30te f. M. er bekjendtgjort, at det Chefen for Kystpolitiet hidtil underlagte District fra Lynæs langs den nordlige og østlige Kyst af Sjælland, ifølge Hs. Majestæts befaling, skal udvides derfra til Kallehauge.
Aalborg Stiftstidende, 1831-09-13
Ledige Embeder. Under det danske Cancellie: Det residerende Capellanie i Kjøbstaden Thisted og det dermed forenede Sognekald til Skinnerup i Aalborg Stift, 93 Rdlr. - Als Sognekald i Viborg Stift, 600 Rdlr. - Birkedommer- og Skriver-Embedet ved Halnæs og Frederiksværks Birk med 600 Rdlr. Sølv i fast aarlig Gage samt fri Bolig og et Brænndedeputat af 3 Favne, hvorimod de ved Embedet faldende Spørtler ikke tilkomme den Embedsmand, der beskikkes. - Et Assistent-Embede ved Auctionscontoiret i Kjøbenhavn. - Et Copist Embede i Justitscontoiret under den kongelige Lands=Over- samt Hof= og Stads=Ret. - Et Copist Embede i Kjøbenhavns Raadstues 3die Secretariat.
Aalborg Stiftstidende, 1831-09-13
Under Generaltoldkammer- og Commerce-Collegiet: Consumtionsforvalter-Embedet i Løgstøer. For Oppebørslerne stilles Sikkerhed, til Beløb 500 Rbdlr. Sølv.
Aalborg Stiftstidende, 1831-09-13
Befordringer og Afgang. Under det danske Cancellie: Den 24de August er residerende Capellan i Thisted og Sognepræst for Skinnerup Menighed i Aalborg Stift, J. C. Formann, beskikket til Sognepræst for Skamstup og Frydendahl Menigheder i Sjælland.